Anthony Fauci
Anthony Stephen Fauci (sündinud 24. detsembril 1940) on Ameerika Ühendriikide arst ja immunoloog. Fauci on alates 1984. aastast Ameerika Ühendriikide Riikliku allergia ja nakkushaiguste instituudi direktor ning alates jaanuarist 2020 on ta Valge Maja Koroonaviiruse töörühma juhtivekspert. Ta on arstina töötanud üle 50 aasta ning olnud presidendi nõunik kõigile Ameerika Ühendriikide presidentidele alates Ronald Reaganist. 20. jaanuaril 2021 nimetas president Joe Biden dr Fauci USA delegatsiooni juhiks Maailma Terviseorganisatsiooni juures. 2008. aastal andis president George W. Bush Faucile töö eest AIDSi vastu võitlemisel Presidendi Vabadusmedali.